Document ID: 32006R0315

32006R0315
L 052/16
SLUŽBENI LIST EUROPSKE UNIJE
22.02.2006.
UREDBA KOMISIJE (EZ) br. 315/2006
od 22. veljače 2006.
o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) u pogledu popisa ciljnih sekundarnih varijabli koje se odnose na uvjete stanovanja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (1), a posebno njezin članak 15. stavak 2. točku (f),
budući da:
(1)
Uredbom (EZ) br. 1177/2003 uspostavlja se zajednički okvir za sustavnu izradu statističkih podataka Zajednice o prihodima i životnim uvjetima, obuhvaćajući usporedive i aktualne transverzalne i longitudinalne podatke o dohotku te o razini i strukturi siromaštva i socijalne isključenosti na nacionalnoj razini i na razini Europske Unije.
(2)
U skladu s člankom 15. stavkom 2. točkom (f) Uredbe (EZ) br. 1177/2003, potrebne su provedbene mjere kako bi popis ciljnih sekundarnih područja i varijabli svake godine bio uključen u transverzalnu komponentu EU-SILC-a. Za godinu 2007. trebalo bi sastaviti popis ciljnih sekundarnih varijabli koje su uključene u modul o uvjetima stanovanja. Popis bi trebao biti popraćen definicijama i šiframa varijabli.
(3)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Popis ciljnih sekundarnih varijabli, šifri varijabli te definicija za modul o uvjetima stanovanja za 2007. godinu koji trebaju biti uključen u transverzalnu komponentu statistike Zajednice o dohotku i uvjetima stanovanja (EU-SILC) utvrđen je u Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. veljače 2006.

Labels: 0
19